Missziósvasárnap2

Ének: 

Hogyha hallod Krisztus hangját meghátrálnod nem lehet…

Jézus: 

Menjetek, tegyetek tanítványommá minden népet…tanítsátok meg őket mindannak megtartására, amit parancsoltam nektek!

1. hang: 

Jézus meghagyta egyházának a missziós parancsot. Tanítsuk meg az embereket szépen élni, mutassuk meg, hogy az Isten üzenete képes boldoggá tenni az embereket.

2. hang:

Isten az élő Jézuson keresztül adta tanítását az embereknek. Ezért a missziós parancs teljesítéséhez élő emberek kellenek, akik élő szóval és élő példával viszik közelebb Jézust az emberekhez és nyerik meg őket.

Kérdező: 

Mit jelent a misszió?

3.hang:

Feladatot küldetést jelent. Hirdetni Jézus jó hírét ott ahol még nem is hallottak róla, vagy nem jót hallottak róla. Hirdetni a szeretet parancsát ott, ahol sokszor embertelen körülmények teszik ezt nehézzé. Harcolni egy szebb emberi életért, a nyomorból való felemelkedésért, hogy megvalósuljon Isten nagyszerű elképzelése az emberről. Vállalni a nyomort, szegénységet szeretetből. Vállalni hogy egy leszek az idegenekkel, értük élek, halok, szeretetből. Hogy tanítsam szóval és tettekkel – élni így érdemes, szépen élni így lehet – csak Jézus szeretetével.

Jézus:

Arról ismerjenek meg benneteket, hogy szeretitek egymást! Tégy jót!

Ének: 

Amit másért tettél, nekem tetted te mindazt, nékem segítettél! Sebemet…

Orvos:

A templomban felállítottuk az orvosi rendelőt. Az egyetlen helyiséget három részre osztjuk: helyet jelölünk az orvosnak a fogásznak, és az ápolónőnek, aki az oltásokat adja. Az emberek szeretik, ha megvizsgálják őket és gyógyszereket kapnak. A betegek 90 %-a 5-7 fajta férges fertőzésben szenved, 10 %-a magas fokú vérszegénységben, és minden második betegnek kisebb-nagyobb fokú bőrbetegsége is van. Mindegyik gyógyszert akar. Mégpedig olyat amelytől gyorsan lehetőleg másnapra és fájdalommentesen megszabadul panaszaitól. Különben miért van az orvos?

Kérdező:

És mikor prédikál nekik? Mikor adja át Jézus üzenetét?

Orvos:

Amikor betegségüket gyógyítom, fájdalmukat enyhítem, rajtam keresztül a gyógyító jézus fordul feléjük szeretetével. Ezt nem kell mindig mondani, ők megérzik ezt.

Jézus: 

Jöjjetek hozzám mindnyájan, akik elfáradtatok és az élet terhét hordozzátok, én felüdítelek titeket.

Ének: 

Amit másért tettél, nekem tetted te mindazt, nékem segítettél.

Tanárnő: 

Kilenc órakor a nyolc kilométerre fekvő iskolába megyek. Hetente egyszer tartok hittant, fél órát minden osztályban. Ez nagyon kevés, hiszen a szülőknek csak néhány százaléka keresztény. Mégsem tudok többet tartani, mert nincs rá idő. A missziós állomás tanítványait délután készítjük elő a keresztségre és az elsőáldozásra. Az állami iskolákban ez nehézségbe ütközik.

Ének: 

Amit másért tettél, nekem tetted te mindazt, nékem segítettél.

Amikor éhes vagy szomjas lettem…

1.hang: 

Néhány hét óta sikerült biztosítani a gyerekek és öregek számára a meleg levest. Hús hetente csak egyszer jut, de még így is csoda ez az egész. A főzéshez a hozzávalót a környékről kapjuk ajándékba. Csodálatos megtapasztalni, hogy milyen ereje van a jóságnak. A múltkor az egyik gazdának éppen a télre vásárolt gyümölcs árát akartam fizetni, amikor egy néni tipegett be egy kosár almával. Tudom, hogy ez nem lesz elég mindenkinek, de hát csak ennyi termett. Ugye elfogadja aranyoskám és odaadja azoknak a szegény gyerekeknek? Nagy örömmel köszöntem meg a néninek és elvittem a kosarát. Mire visszaértem nem volt ott a gyümölcsösgazda, hanem egy üzenetet hagyott. Nem kell fizetni a gyümölcsért, és ha elfogadjuk ennyit minden évben ad a szegények gyermekeinknek ingyen. A meghatottságtól nem tudtam megszólalni. A szeretet a jóság nagylelkűségre ösztönöz.

Ének: 

Amit másért tettél, nekem tetted te mindazt, nékem segítettél.

Tanár: 

az éjszakai esőzés elvitte a hidat. Sem autóval sem motorral nem lehet közlekedni. Marad a gyaloglás. Így indulok útra. Nyolc óra gyaloglás. De várnak a tanítványaim.

Ének: 

Olvasni, írni te tanítottál…

Ének: 

Amit másért tettél, nekem tetted te mindazt, nékem segítettél.

Pap:

Munka van bőven. A kunyhóban ahol lakom eldugult a lefolyó. Kitisztítom. A garázs beázik. Megjavítom a tetőt. Este templomépítésről tervezgetünk. Szép legyen és kevés pénzbe kerüljön. Tíz órakor megegyezünk, hogy egy-két évig még megteszi a régi a mostani nádfedeles. Néha elgondolkodom miért is vagyok itt. Pap vagyok, a szentségeket kellene kiszolgáltatnom, miséznem kellene, tanítani…és mit csinálok? Ezeket is. De meg kell küszködnöm a rám bízottak ezernyi napi gondjával is. Így kerülhetek hozzájuk közel, így érthetem meg őket, így szerethetem őket. Végül is így szép ez.

Ének: 

Amit másért tettél, nekem tetted te mindazt, nékem segítettél.

Jézus:

Amíg a földbe vetett mag el nem hal, nem hoz új termést, de ha elhal bő termést hoz.

Pap:

Karácsony! Az első, amelyet szülőföldemtől távol töltök. Felidézem a régi karácsonyokat, amelyeket otthon a családban vagy a misszió házban töltöttem…. És sírok. Most igazán értem azt az első karácsonyt ott Betlehemben. Mire megkezdem a misét kétezren is vannak. Az édesanyák még a picinyeiket is elhozzák magukkal. Itt nem csak nekem, nekik is az első éjféli mise. Először hangzik fel itt az éjszakában: megszületett a Megvált! Egyedül áldozom. Akik a szentmisén voltak, még mind csak most kezdenek figyelni megváltásuk titkára….

Kérdező:

Mindezért mennyi a fizetség?

Mind: 

Jöjj azért jobbomra, Atyám házába!

Kérdező:

Érdemes ezért dolgozni?

Mind:

Érdemes!

Lesz-e elég misszionárius?

1.hang: 

Ehhez minden katolikus család munkája szükséges. Hinni, élni, őrizve átadni Jézus üzenetét. Vállalni azt a missziós munkát, amit a közvetlen környezet megkíván. Meghallani az isteni küldő szót, és engedelmeskedni neki.

Ének: 

Küld az isteni szó, legyen a béke ereje véled. 

Járj, mint békehozó, kegyelemhordozó.

Kicsik:

Mennyei Atyám!

Én még nagyon kicsi vagyok, de azt már én is jól tudom, hogy küldő szavad nekem is szól. Hirdetem szereteted, jóságod, küldetésem vállalom!

Jézus enyém, én az övé…

X hang:

Azt még nem tudom Uram, hogy engem küldesz-e messzi utakra, de azt megértem, hogyha innen hazamenve egy kicsit jobb leszek, már téged hirdetlek…

Y hang:

Azt még nem tudom Uram, hogy engem küldesz-e távoli országokba, de azt már látom, hogy otthon a családban engedelmességemmel, szeretetemmel téged hirdetlek és szolgállak.

Z hang:

Hogy mi leszek, még én sem tudom, de szép fegyelmezett oltárszolgálatomat, felolvasásomat és ministrálásomat felajánlom a missziókért, hogy ne csak itt a szentmisén, de mindenütt a világon arra figyeljenek az emberek, ami igazán fontos.

Krisztusért ifjak előre hát, szolgáljunk hőn s igazán.

Ha Krisztusért élsz, ez boldogít, vidám az arc és a szív.

Akarsz-e élni Krisztusnak hát, szíved Megváltódnak ma adjad át!

Kövessük híven a nyomdokát, Krisztust jöjj követni hát!

Krisztust hirdessük minden népnek, jelszónk legyen szeretet!

Krisztust követni kész vagy-e már, tőled ma ő választ vár…

